               ЕВРОПЕЙСКА КОМИСИЯ
            Брюксел, 7.10.2020
            COM(2020) 637 final
            Препоръка за
            РЕШЕНИЕ НА СЪВЕТА
            за упълномощаване на Комисията да започне преговори от името на Европейския съюз за сключване на Споразумението в областта на рибарството с Обединеното кралство Великобритания и Северна Ирландия и с Кралство Норвегия

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               След оттеглянето на Обединеното кралство Великобритания и Северна Ирландия (наричано по-долу „Обединеното кралство“) от Европейския съюз редица рибни запаси в Северно море не могат повече да бъдат считани за двустранно експлоатирани само от страна на Европейския съюз и Кралство Норвегия. Тези запаси се срещат във водите на Съюза и във водите под суверенитета или юрисдикцията на Обединеното кралство и на Кралство Норвегия.

               В съответствие с член 63, параграф 1 от Конвенцията на Организацията на обединените нации по морско право
                  1
                и като се имат предвид като цяло отношенията между Европейския съюз, Обединеното кралство и Кралство Норвегия, е важно да се сътрудничи за осигуряване на постоянно отговорно рибарство, за да се гарантират дългосрочното опазване и устойчивата експлоатация на морските биологични ресурси.

               За тази цел Европейският съюз се стреми да сключи споразумение в областта на рибарството с Обединеното кралство и с Кралство Норвегия.

               Поради това следва да започнат преговори с Обединеното кралство и с Кралство Норвегия за сключването на споразумение в областта на рибарството между Европейския съюз, Обединеното кралство и Кралство Норвегия.

               •Съгласуваност с действащите разпоредби в тази област на политиката

               В съответствие с целите, заложени в Регламент (ЕС) № 1380/2013 на Европейския парламент и на Съвета относно общата политика в областта на рибарството
                  2
               , в споразумението следва да бъде определена рамка за управлението на общите рибни запаси, както и условията за достъп до водите и ресурсите. Чрез него следва да се осигури постоянно отговорно рибарство, гарантиращо дългосрочното опазване и устойчивата експлоатация на морските биологични ресурси, в съответствие с приложимите принципи на международното право.

               Разпоредбите относно рибарството следва да обхващат сътрудничеството, насочено към разработване на мерки за устойчива експлоатация и опазване на ресурсите, включително за избягване на изхвърлянето на улов. Тези мерки следва да бъдат недискриминационни и да следват научнообоснован подход, съобразен с целта за постигане на максимален устойчив улов за съответните запаси. Споразумението следва да съдържа разпоредби за сътрудничеството в областта на контрола и правоприлагането, събирането на данни и научните становища.

               •Съгласуваност с други политики на Съюза

               Преговорите ще се водят в постоянна консултация с всички заинтересовани служби на Комисията.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               Правното основание за решението се съдържа в част пета — „Външна дейност на Съюза“, дял V — „Международни споразумения“, член 218 от Договора за функционирането на Европейския съюз (ДФЕС), в който се определя процедурата за водене на преговори и сключване на споразумения между ЕС и трети държави.

               •Субсидиарност (при неизключителна компетентност)

               Не се прилага — изключителна компетентност.

               •Пропорционалност

               Решението е пропорционално на заложената цел.

               •Избор на инструмент

               Инструментът е предвиден по силата на член 218, параграфи 3 и 4 от ДФЕС.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

               Не се прилага.

               •Консултации със заинтересованите страни

               Не се прилага.

               •Събиране и използване на експертни становища

               Не се прилага.

               •Оценка на въздействието

               Не се прилага.

               •Пригодност и опростяване на законодателството

               След оттеглянето на Обединеното кралство Великобритания и Северна Ирландия (наричано по-долу „Обединеното кралство“) от Европейския съюз редица рибни запаси в Северно море не могат повече да бъдат считани за двустранно експлоатирани само от страна на Европейския съюз и Кралство Норвегия. Тези запаси се срещат във водите на Съюза и във водите под суверенитета или юрисдикцията на Обединеното кралство и на Кралство Норвегия.

               В съответствие с член 63, параграф 1 от Конвенцията на Организацията на обединените нации по морско право
                  3
                Европейският съюз, Обединеното кралство и Кралство Норвегия следва да договорят необходимите мерки за координиране и осигуряване на опазването и развитието на съответните запаси в Северно море.

               За тази цел Европейският съюз се стреми да сключи споразумение в областта на рибарството с Обединеното кралство и Кралство Норвегия (наричано по-долу „споразумението“).

               •Основни права

               Не се прилага.

               4.ОТРАЖЕНИЕ ВЪРХУ БЮДЖЕТА

               Не се прилага.

               5.ДРУГИ ЕЛЕМЕНТИ

               •Планове за изпълнение и механизъм за наблюдение, оценка и докладване

               Не се прилага.

               •Обяснителни документи (за директивите)

               Не се прилага.

               •Подробно разяснение на отделните разпоредби на предложението

               Комисията препоръчва следното:

               — Съветът да упълномощи Комисията да започне и проведе преговори за сключването на Споразумението в областта на рибарството с Обединеното кралство Великобритания и Северна Ирландия и с Кралство Норвегия,

               — Комисията да бъде определена за преговарящ на ЕС по този въпрос,

               — Комисията да води преговорите в консултация със специалния комитет, създаден в съответствие с ДФЕС,

               — Съветът да одобри указанията за водене на преговори, приложени към настоящата препоръка.

               Препоръка за

               РЕШЕНИЕ НА СЪВЕТА

               за упълномощаване на Комисията да започне преговори от името на Европейския съюз за сключване на Споразумението в областта на рибарството с Обединеното кралство Великобритания и Северна Ирландия и с Кралство Норвегия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 218, параграфи 3 и 4 от него,

               като взе предвид препоръката на Комисията,

               като има предвид, че:

               (1)След оттеглянето на Обединеното кралство Великобритания и Северна Ирландия (наричано по-долу „Обединеното кралство“) от Европейския съюз редица рибни запаси в Северно море не могат повече да бъдат считани за двустранно експлоатирани само от страна на Европейския съюз и Кралство Норвегия. Тези запаси се срещат във водите на Съюза и във водите под суверенитета или юрисдикцията на Обединеното кралство и на Кралство Норвегия.

               (2)В съответствие с член 63, параграф 1 от Конвенцията на Организацията на обединените нации по морско право
                  4
                и като се имат предвид като цяло отношенията между Европейския съюз, Обединеното кралство и Кралство Норвегия, е важно да се сътрудничи за осигуряване на постоянно отговорно рибарство, за да се гарантират дългосрочното опазване и устойчивата експлоатация на морските биологични ресурси.

               (3)За тази цел Европейският съюз се стреми да сключи споразумение в областта на рибарството с Обединеното кралство и Кралство Норвегия.

               (4)Поради това следва да започнат преговори с Обединеното кралство и с Кралство Норвегия за сключването на споразумение в областта на рибарството между Европейския съюз, Обединеното кралство и Кралство Норвегия,

               ПРИЕ НАСТОЯЩОТО РЕШЕНИЕ:

               Член 1

               Комисията се упълномощава да започне преговори за сключване на споразумение в областта на рибарството с Обединеното кралство Великобритания и Северна Ирландия и с Кралство Норвегия.

               Член 2

               Преговорите се провеждат в консултация с Работната група на Съвета по външна политика на рибарството въз основа на указанията за водене на преговори на Съвета, съдържащи се в приложението към настоящото решение.

               Член 3

               Адресат на настоящото решение е Комисията.

               Съставено в Брюксел на  година.

                     За Съвета

                     Председател

                     (1)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

                     (2)

                        ОВ L 354, 28.12.2013 г., стр. 22.

                     (3)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

                     (4)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

    ---documentbreak---

               ЕВРОПЕЙСКА КОМИСИЯ
            Брюксел, 7.10.2020
            COM(2020) 637 final
            ПРИЛОЖЕНИЕ
            към
            Препоръка заРЕШЕНЕ НА СЪВЕТА
            за упълномощаване на Комисията да започне преговори от името на Европейския съюз за сключване на Споразумението в областта на рибарството с Обединеното кралство Великобритания и Северна Ирландия и с Кралство Норвегия

               ПРИЛОЖЕНИЕ

               Указания за водене на преговори по споразумение в областта на рибарството с Обединеното кралство Великобритания и Северна Ирландия и с Кралство Норвегия

               I.Общ контекст И ЦЕЛ НА СПОРАЗУМЕНИЕТО В ОБЛАСТТА НА РИБАРСТВОТО

               След оттеглянето на Обединеното кралство Великобритания и Северна Ирландия (наричано по-долу „Обединеното кралство“) от Европейския съюз редица рибни запаси в Северно море не могат повече да бъдат считани за двустранно експлоатирани само от страна на Европейския съюз и Кралство Норвегия. Тези запаси се срещат във водите на Съюза и във водите под суверенитета или юрисдикцията на Обединеното кралство и на Кралство Норвегия.

               В съответствие с член 63, параграф 1 от Конвенцията на Организацията на обединените нации по морско право
                  1
                Европейският съюз, Обединеното кралство и Кралство Норвегия следва да договорят необходимите мерки за координиране и осигуряване на опазването и развитието на съответните запаси в Северно море.

               За тази цел Европейският съюз се стреми да сключи споразумение в областта на рибарството с Обединеното кралство и с Кралство Норвегия (наричано по-долу „споразумението“).

               II.СЪДЪРЖАНИЕ НА СПОРАЗУМЕНИЕТО В ОБЛАСТТА НА РИБАРСТВОТО

               1.В споразумението следва да бъде определена рамка за управлението на общите рибни запаси, както и условията за достъп до водите и ресурсите. Чрез него следва да се осигури постоянно отговорно рибарство, гарантиращо дългосрочното опазване и устойчивата експлоатация на морските биологични ресурси, в съответствие с приложимите принципи на международното право.

               2.Разпоредбите относно рибарството следва да обхващат сътрудничеството, насочено към разработване на мерки за устойчива експлоатация и опазване на ресурсите, включително за избягване на изхвърлянето на улов. Тези мерки следва да бъдат недискриминационни и да следват научнообоснован подход, съобразен с целта за постигане на максимален устойчив улов за съответните запаси. Споразумението следва да съдържа разпоредби за сътрудничеството в областта на контрола и правоприлагането, събирането на данни и научните становища.

               3.Споразумението следва да съдържа договорености за подкрепа на риболовните дейности на Съюза и за избягване на икономически смущения в риболовните дейности на страните по него.

               4.Разпоредбите на споразумението следва да запазят съществуващите реципрочни условия за достъп и квоти, основавайки се на традиционната дейност на флота на Съюза, предвидена в рамковото Споразумение относно риболова между Европейския съюз и Кралство Норвегия
                  2
               , поради което в тях следва да се определи следното:

               1.непрекъснат реципрочен достъп на кораби на Съюза, Обединеното кралство и Кралство Норвегия до водите на Съюза, Обединеното кралство и Кралство Норвегия,

               2.стабилни квоти, които могат да бъдат коригирани само със съгласието на пряко засегнатите страни,

               3.редът и условията за прехвърляне и размяна на квоти и за определяне на годишен или многогодишен общ допустим улов (или ограничения на риболовното усилие) въз основа на дългосрочни стратегии за управление,

               4.организацията, свързана с реда и условията за получаване на разрешения за риболов и разпоредбите, с които се гарантира равно третиране и спазване, включително съвместни дейности за контрол и проверка,

               5.създаването на подходяща институционална рамка за сътрудничество в областта на опазването и управлението на общите рибни запаси.

               6.Споразумението следва да бъде сключено своевременно, за да може то да бъде използвано за определяне на възможностите за риболов през първата година след края на преходния период, установен в Споразумението за оттегляне.

                     (1)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

                     (2)

                        ОВ L 226, 29.8.1980 г., стр. 47.


               ЕВРОПЕЙСКА КОМИСИЯ
            Брюксел, 20.10.2020
            COM(2020) 658 final
            Препоръка за
            РЕШЕНИЕ НА СЪВЕТА
            за изменение на Решение на Съвета от 23 ноември 1998 г. относно въпроси, свързани с валутните курсове на CFA франк и коморски франк (98/683/ЕО)

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

                  През 2019 г. Франция и държавите от Западноафриканския икономически и валутен съюз (UEMOA) започнаха дискусия относно реформата на своето сътрудничество в областта на валутните курсове. Понастоящем сътрудничеството им се основава на споразумение за сътрудничество от 4 декември 1973 г. и на свързаното с него гаранционно споразумение, подписано през 1973 г. и изменено през 2005 г. и 2014 г. Целта на тази реформа е да се подпомогне модернизирането на UEMOA и да се улесни неговото постепенно разширяване към други държави от Икономическата общност на западноафриканските държави (CEDEAO).

                  Обсъжданията между Франция и държавите от UEMOA по отношение на съществуващото им сътрудничество доведоха до общо предложение за реформиране на функционирането на UEMOA. Реформата включва четири компонента. Първо, промяна на наименованието на валутата CFA франк на ECO някъде през 2020 г. Втората цел е да се премахне задължението на държавите от UEMOA да централизират валутните резерви по сметка във френската хазна; Трето, реформата е свързана с оттеглянето на Франция от органите за вземане на решения на UEMOA. Четвърто, успоредно с това се създава диалог между съответните органи и се въвеждат механизми за наблюдение на риска.

                  За да може реформата да се конкретизира, на 22 декември 2019 г. Франция подписа ново споразумение за сътрудничество със своите партньори от UEMOA, което след влизането си в сила ще замени съществуващото споразумение от 4 декември 1973 г. Това ново споразумение ще бъде придружено от гаранционно споразумение, което ще бъде сключено с Централната банка на държавите от Западна Африка (BCEAO). Следва да се отбележи, че реформата оставя незасегнати основните характеристики на съществуващото сътрудничество между Франция и държавите от UEMOA. По-специално става дума за поддържането на конвертируемост между еврото и CFA франк по фиксиран валутен курс, подкрепен от неограничена и безусловна гаранция от Франция.

                  Съществуващото и бъдещото споразумение за сътрудничество между Франция и държавите от UEMOA не могат да се разглеждат изолирано от правото на Съюза. От въвеждането на еврото Съюзът има изключителна компетентност по въпросите на паричната политика и валутните курсове на държавите членки, чиято парична единица е еврото. Франция е държава членка, чиято парична единица е еврото от 1 януари 1999 г. Съгласно член 2 от ДФЕС когато Договорите предоставят на Съюза изключителна компетентност в определена област, само Съюзът може да законодателства и да приема правно обвързващи актове. Държавите членки имат това право само ако са били оправомощени от Съюза. В съответствие с член 109, параграф 3 от Договора за създаване на Европейската общност Съветът оправомощи Франция с Решение от 23 ноември 1998 г. (98/683/ЕО) да запази действащите си споразумения относно валутните курсове с UEMOA, CEMAC и Коморските острови след замяната на френския франк с еврото. Въпреки че на Франция беше разрешено да продължи съществуващите си споразумения, тя не бе оправомощена да заменя тези споразумения с нови. Това важи дори в случая, когато основният предмет и правният режим, уреждащ сътрудничеството между Франция и нейните партньори от UEMOA, CEMAC и Коморските острови, са сходни, т.е. гарантират конвертируемост между валутите на тези субекти и еврото, подкрепена с бюджетна гаранция от френската държава.

                  С цел да се осигури съвместимост с изключителната компетентност съгласно правото на Съюза и да се предостави правна сигурност, е необходимо да се измени Решението на Съвета от 23 ноември 1998 г. Това ще позволи на Франция да сключи ново споразумение за сътрудничество, което заменя съществуващото споразумение от 4 декември 1973 г. Освен това ще се гарантира, че Френската република може да сключва нови споразумения с други африкански партньори, които да заменят съществуващите споразумения. В допълнение, следва да бъдат актуализирани няколко други разпоредби от това решение на Съвета, уреждащи режима на информация и одобряване, за да се разшири тяхното прилагане по отношение на нови споразумения с UEMOA или други партньори, които заменят съществуващите.

               •Съгласуваност с други политики на Съюза

                  Няма вероятност тези споразумения да окажат съществен ефект върху провеждането на единната парична и валутнокурсова политика на еврозоната. Гаранцията за конвертируемост на CFA франка и коморския франк се основава на бюджетно задължение на Френската република. Въпреки че за Франция съществува фискален риск, в случай че UEMOA задейства гаранцията, се счита, че е малко вероятно това да окаже съществено въздействие върху фискалната позиция на Франция.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правното основание за приемането на тази препоръка е член 219, параграф 3 от ДФЕС (предишен член 109, параграф 3 от Договора за създаване на Европейската общност). Тази разпоредба е била използвана за приемането на Решението на Съвета от 23 ноември 1998 г. относно въпроси, свързани с валутните курсове на CFA франк и коморски франк (98/683/ЕО). В член 219, параграф 3 от ДФЕС се предвижда Съветът, по препоръка на Комисията и след консултация с ЕЦБ, да определи условията за преговори и сключване на споразумения относно въпроси, свързани с валутните курсове, с една или повече трети държави.

               •Субсидиарност (при неизключителна компетентност)

                  Принципът на субсидиарност не е приложим, тъй като този въпрос се отнася до изключителната компетентност на Съюза по парични и валутнокурсови въпроси.

               •Пропорционалност

               Целта на предложената препоръка за решение на Съвета е да се оправомощи Франция да сключи ново споразумение за сътрудничество, което да замени съществуващото споразумение с UEMOA от 4 декември 1973 г. Целта е също така да се гарантира, че Френската република може да сключва нови споразумения с други африкански партньори, заменящи съществуващите споразумения. Освен това се актуализират няколко други разпоредби от това решение на Съвета, уреждащи режима на информация и одобряване, за да се разшири тяхното прилагане по отношение на нови споразумения с UEMOA или други партньори, заменящи съществуващите споразумения. За тази цел в препоръката се предвиждат целенасочени изменения, които да гарантират такова оправомощаване за Франция, което не надхвърля това, което е необходимо за постигането на посочената по-горе цел.

               •Избор на инструмент

                  Когато е необходимо да бъдат договорени споразумения по въпроси, свързани с паричния или валутния режим, член 219, параграф 3 от ДФЕС предвижда използването на препоръка от Комисията до Съвета за определяне на подходящите условия за договарянето и сключването на такива споразумения.

               •Подробно разяснение на отделните разпоредби на предложението

                  Препоръката на Комисията до Съвета съдържа два члена.

                  В първия член се предвиждат изменения на заглавието и на членове 3, 4 и 5 от Решението на Съвета от 23 ноември 1998 г.

                  Изменението на заглавието и на член 3 от посоченото решение отразяват възможното развитие в бъдеще при преименуването на CFA франк и коморския франк. Следователно позоваванията на CFA франк се заменят с общия термин „валута“ на съответните парични съюзи. Същото се отнася и за коморския франк с общо позоваване на валутата на Коморските острови.

                  С измененията на членове 4 и 5 от това решение се разрешава на Франция да замени своите съществуващи споразумения с UEMOA, CEMAC и Коморските острови с нови споразумения по въпроси, свързани с валутните курсове, и всяко ново споразумение се подчинява на същите като съществуващите правила по отношение на участието на компетентните органи на Съюза, за да се осигури приемственост на приложимия режим на информация и одобряване, установен от Съвета през 1998 г.

                  Вторият член гарантира, че решението, адресирано до Франция, ще се прилага от деня на уведомяване на Френската република относно Решението на Съвета.

               Препоръка за

               РЕШЕНИЕ НА СЪВЕТА

               за изменение на Решение на Съвета от 23 ноември 1998 г. относно въпроси, свързани с валутните курсове на CFA франк и коморски франк (98/683/ЕО)

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, по-специално член 219, параграф 3 от него,

               като взе предвид препоръката на Европейската комисия,

               като взе предвид становището на Европейската централна банка(
                  1
               ),

               като има предвид, че:

               (1)Съюзът разполага с изключителна компетентност по паричните и валутнокурсовите въпроси в държавите членки, чиято парична единица е еврото. Когато Договорите предоставят на Съюза изключителна компетентност в определена област, само Съюзът може да законодателства и да приема правно обвързващи актове, докато държавите членки имат тази възможност единствено ако са оправомощени за това от Съюза.

               (2)Съгласно член 219, параграф 3 от Договора Съветът определя подходящите условия за преговори и сключване на споразумения по въпроси, свързани с паричния или валутния режим.

               (3)Преди въвеждането на еврото Франция сключи няколко споразумения с UEMOA (Union économique et monétaire ouest-africaine), CEMAC (Communauté économique et monétaire de l’Afrique Centrale) и Коморските острови, които имаха за цел да гарантират конвертируемостта на CFA франк и коморския франк към френския франк по фиксиран валутен курс(
                  2
               ). След замяната на френския франк с еврото на 1 януари 1999 г. Съветът разреши на Франция да продължи да прилага съществуващите споразумения („настоящите споразумения“) по въпроси, свързани с валутния курс, с UEMOA, CEMAC и Коморските острови в съответствие с рамката, определена в Решението на Съвета от 23 ноември 1998 г. (98/683/ЕО) („Решението на Съвета“ )(
                  3
               ).

               (4)По силата на членове 4 и 5 от Решение 98/683/ЕО Франция може да договаря и сключва изменения на съществуващите споразумения, които или запазват, или променят естеството или обхвата на съществуващите споразумения.

               (5)Франция и държавите от UEMOA са в процес на замяна на съществуващото си споразумение от 4 декември 1973 г. с ново споразумение за сътрудничество по въпроси, свързани с валутния курс. Това споразумение бе подписано на 21 декември 2019 г. То е придружено от гаранционно споразумение, което ще бъде сключено с Централната банка на държавите от UEMOA. На 22 май 2020 г. френското правителство представи на парламента законопроект за ратифициране на новото споразумение за сътрудничество.

               (6)Замяната на съществуващите споразумения по въпроси, свързани с валутния курс, между Франция, UEMOA, CEMAC и Коморските острови, към която Франция и UEMOA в момента се стремят, не е обхваната от членове 4 и 5 от Решение 98/683/ЕО. Това важи дори ако естеството и обхватът на тези нови споразумения за сътрудничество останат непроменени, а именно ако се гарантира конвертируемост между еврото и валутите на UEMOA, CEMAC и Коморските острови по фиксиран валутен курс, подкрепен с бюджетно задължение от Франция.

               (7)Франция следва да бъде оправомощена да замени действащите споразумения с UEMOA, CEMAC и Коморските острови. В съответствие с Решение 98/683/ЕО на Съвета различните действащи процедури следва да продължат да се прилагат в зависимост от това дали замяната засяга естеството или обхвата на тези споразумения. И в двата случая ще бъде необходимо компетентните органи на Съюза да бъдат включени в процеса съгласно действащия режим за обмен на информация и одобряване, в зависимост от случая, преди замяната на споразуменията с последващи споразумения.

               (8)Поради това Решение 98/683/ЕО следва да бъде съответно изменено,

               ПРИЕ НАСТОЯЩОТО РЕШЕНИЕ:

               Член 1

               Решение 98/683/ЕО се изменя, както следва:

               (1)Заглавието се заменя с „Решение на Съвета от 23 ноември 1998 г. относно въпроси, свързани с валутните курсове на валутите на UEMOA, CEMAC и Коморските острови (98/683/ЕО)“;

               (2)Членове 3, 4 и 5 се заменят със следното:

               „Член 3

               Компетентните френски органи информират редовно Комисията, Европейската централна банка и Икономическия и финансов комитет относно изпълнението на споразуменията. Френските органи информират Икономическия и финансов комитет преди промяната на валутния курс между еврото и валутите на UEMOA, CEMAC или Коморските острови.

               Член 4

                Франция може да договаря и сключва изменения на настоящите споразумения или да ги заменя, доколкото естеството или обхватът на споразуменията остават непроменени. Тя информира предварително Комисията, Европейската централна банка и Икономическия и финансов комитет за тези промени.

               Член 5

               Всички планове за изменение на естеството или обхвата на тези споразумения чрез изменение или замяна се представят от Франция на Комисията, Европейската централна банка и Икономическия и финансов комитет. Тези планове изискват одобрението на Съвета въз основа на препоръка на Комисията и след консултация с Европейската централна банка.“

               Член 2

               Адресат на настоящото решение е Френската република.

               Съставено в Брюксел на  година.

                     За Съвета

                     Председател

                     (1)

                        […], ОВ, C XX/XX, D.M.Y.

                     (2)

                        Конвенция за парично сътрудничество от 23 ноември 1972 г. между държавите, членуващи в Банката на държавите от Централна Африка (BEAC), и Френската република, със съответните изменения; Конвенция за текуща сметка от 13 март 1973 г. между министъра на икономиката и финансите на Френската република и председателя на административния съвет на Банката на държавите от Централна Африка, със съответните изменения; Споразумение за сътрудничество от 4 декември 1973 г. между Френската република и републиките, членуващи в Западноафриканския валутен съюз, със съответните изменения; Конвенция за текуща сметка от 4 декември 1973 г. между министъра на икономиката и финансите на Френската република и председателя на министерския съвет на Западноафриканския валутен съюз, със съответните изменения; Споразумение за парично сътрудничество от 23 ноември 1979 г. между Френската република и Ислямската федерална република Коморски острови, със съответните изменения; Конвенция за текуща сметка от 23 ноември 1979 г. между министъра на икономиката и финансите на Френската република и министъра на финансите, икономиката и плана на Федерална република Коморски острови, със съответните изменения.

                     (3)

                        ОВ L 320, 28.11.1998 г., стр. 58—59.


               ЕВРОПЕЙСКА КОМИСИЯ
            Брюксел, 9.12.2020
            COM(2020) 787 final
            Препоръка за
            РЕШЕНИЕ НА СЪВЕТА
            за разрешаване на започването на преговори за ново споразумение в областта на рибарството между Европейския съюз и Кралство Норвегия

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Комисията предлага да се започнат преговори с Норвегия за ново споразумение в областта на рибарството, с което се определя рамката за управление на общите рибни запаси и достъпа до водите и ресурсите.

               В контекста на оттеглянето на Обединеното кралство от Европейския съюз Норвегия заяви, че желае замяна на действащото споразумение относно риболова между Кралство Норвегия и Европейската икономическа общност („споразумението от 1980 г.“). През юли тя уведоми Комисията за намерението си на 15 септември 2020 г. да обяви необходимия деветмесечен срок за предизвестие, за да задейства прекратяването на споразумението, което означава, че неговият срок ще изтече на 15 юни 2021 г. Прекратяването на споразумението без то да бъде заменено би отменило правното основание за реципрочния достъп до водите и съответно би оказало отрицателно въздействие върху флотовете на ЕС. Деветмесечният срок обаче е крайно недостатъчен за Съюза да установи преговорната си позиция и да сключи ново споразумение, като това би увеличило несигурността още повече.

                  Споразумението от 1980 г. е основното двустранно споразумение, уреждащо отношенията в областта на рибарството между Съюза и Норвегия. То обхваща всички съвместно управлявани запаси в Северно море, Скагерак и Категат и осигурява правното основание за ежегодните консултации за определяне на възможностите за риболов и вземане на решения по други аспекти на съвместното управление, като например контрола. Освен това то е тясно свързано с няколко други споразумения: Споразумението от Порто (сключено по време на подписването на Споразумението за ЕИП), Споразумението за добросъседство между Швеция и Норвегия и Споразумението за Скагерак и Категат.

                  Някои възможности за риболов ще бъдат обхванати от ново, отделно споразумение между Обединеното кралство, Норвегия и Съюза, други рибни запаси обаче ще останат под суверенитета само на Съюза и Норвегия.

                  Предвид желанието на Норвегия за замяна на споразумението от 1980 г. и в съответствие с член 63, параграф 1 от Конвенцията на Организацията на обединените нации по морско право
                     1
                   Съюзът и Норвегия следва да се споразумеят относно мерките, необходими за съгласуване и гарантиране на опазването и развитието на съвместно управляваните запаси в североизточната част на Атлантическия океан.

                  С цел да се избегне създаването на правен вакуум от прекратяването на действащото споразумение, който би оказал значително въздействие върху дейностите на флотовете на ЕС, Норвегия прие да встъпи в преговори за ново споразумение. До приключване на тези преговори споразумението от 1980 г. остава в сила. Норвегия се съгласи с този подход, при условие че преговорите започнат през януари 2021 г. Те ще се проведат успоредно с тристранните преговори с участието на Обединеното кралство.

               За тази цел Европейският съюз се стреми да сключи ново споразумение в областта на рибарството с Кралство Норвегия („споразумението“).

               •Съгласуваност с действащите разпоредби в тази област на политиката

                  От 16 юни 1980 г. насам споразуменията за риболов между Европейския съюз и Норвегия се основават на Споразумението относно риболова между Европейската икономическа общност и Кралство Норвегия. Споразумението от 1980 г., което обхваща Северно море и североизточната част на Атлантическия океан, е най-важното споразумение в областта на рибарството, което Съюзът е сключил с друга държава, по отношение на размяната на възможности за риболов и мерките за съвместно управление. След първоначален срок от 10 години споразумението се възобновява автоматично на всеки 6 години, освен ако една от страните не подаде известие за прекратяване 9 месеца преди желаната дата за прекратяване. Последното автоматично подновяване беше през 2015 г. за срок до 16 юни 2021 г.

                  Споразумението от 1980 г. осигурява правното основание за договаряне на общ допустим улов от съвместно управляваните запаси и за реципрочен достъп, който позволява на корабите на страните да извършват риболов във водите на съответната друга страна. Новото споразумение следва да запази съществуващите условия за реципрочен достъп до водите и размера на квотите, като се основава на традиционната дейност на флота на Съюза.

                  Новото споразумение ще попадне в по-широкия обхват на общата политика в областта на рибарството (ОПОР). То ще представлява основата за отношенията в областта на рибарството в зоните, в които запасите се управляват съвместно с Норвегия, с оглед на насърчаване на устойчивата експлоатация, управление и опазване на морските биологични ресурси в съответствие с целите на ОПОР и принципите на доброто управление.

               •Съгласуваност с други политики на Съюза

                  Не е приложимо.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

                  Правното основание за настоящото решение е член 218 от Договора за функционирането на Европейския съюз (ДФЕС), с който се определя процедурата за водене на преговори и сключване на международни споразумения.

               •Субсидиарност (при неизключителна компетентност)

                  Не е приложимо (изключителна компетентност).

               •Пропорционалност

                  Решението е пропорционално на целта.

               •Избор на инструмент

                  Инструментът е предвиден съгласно член 218, параграф 3 от ДФЕС.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не е приложимо.

               •Консултации със заинтересованите страни

                  Не е приложимо.

               •Събиране и използване на експертни становища

                  Не е приложимо.

               •Оценка на въздействието

                  Не е приложимо.

               •Пригодност и опростяване на законодателството

                  Не е приложимо.

               •Основни права

                  Не е приложимо.

               4.ОТРАЖЕНИЕ ВЪРХУ БЮДЖЕТА

                  Не е приложимо.

               5.ДРУГИ ЕЛЕМЕНТИ

               •Планове за изпълнение и механизми за мониторинг, оценка и докладване

                  Очаква се преговорите да започнат през първото тримесечие на 2021 г.

               •Обяснителни документи (за директивите)

                  Не е приложимо.

               •Подробно разяснение на отделните разпоредби на предложението

                  Комисията препоръчва следното:

                  —
                        Съветът да упълномощи Комисията да започне и проведе преговори за сключването на ново споразумение в областта на рибарството с Кралство Норвегия;

                  —
                        Комисията да бъде определена за преговарящ на ЕС по този въпрос;

                  —
                        Комисията да води преговорите в консултация със специалния комитет, създаден в съответствие с ДФЕС;

                  —
                        Съветът да одобри указанията за водене на преговорите, приложени към настоящата препоръка.

               Препоръка за

               РЕШЕНИЕ НА СЪВЕТА

               за разрешаване на започването на преговори за ново споразумение в областта на рибарството между Европейския съюз и Кралство Норвегия

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 218, параграфи 3 и 4 от него,

               като взе предвид препоръката на Комисията,

               като има предвид, че:

               (1)Отношенията в областта на рибарството между Съюза и Норвегия се основават на Споразумението относно риболова между Кралство Норвегия и Европейската икономическа общност, което беше подписано на 27 февруари 1980 г. и влезе в сила на 16 юни 1981 г.

               (2)След първоначален срок от 10 години срокът на споразумението се удължава автоматично за допълнителни периоди от 6 години, като последното удължаване беше през 2015 г.

               (3)Споразумението обхваща Северно море, Скагерак и североизточната част на Атлантическия океан и дава възможност за определяне на общия допустим улов за общите запаси, прехвърляне на възможности за риболов, съвместни технически мерки и разрешаване на въпроси, свързани с контрола и правоприлагането.

               (4)Предвид очакваното значително въздействие, което оттеглянето на Обединеното кралство от Съюза ще окаже върху споделеното управление на запасите в североизточната част на Атлантическия океан, Норвегия изрази желанието си за замяна на действащото споразумение. След преходния период за оттеглянето на Обединеното кралство (който изтича в края на 2020 г.) запасите ще бъдат обхванати от двустранни или тристранни споразумения. Запасите, обитаващи водите под юрисдикцията на Обединеното кралство, Съюза и Норвегия, ще бъдат предмет на отделно тристранно споразумение. Предвид желанието на Норвегия за замяна на действащото споразумение, ще бъде необходимо ново двустранно споразумение, за да бъдат обхванати запасите, които попадат в юрисдикцията единствено на Норвегия и Съюза.

               (5)В съответствие с член 63, параграф 1 от Конвенцията на Организацията на обединените нации по морско право
                  2
                и с оглед на цялостните отношения на Съюза с Норвегия е важно да се поддържа сътрудничеството в областта на отговорното рибарство, за да се осигурят дългосрочното опазване и устойчивата експлоатация на живите морски ресурси.

               (6)Поради това следва да бъдат започнати преговори с Норвегия за сключването на ново двустранно споразумение в областта на рибарството,

               ПРИЕ НАСТОЯЩОТО РЕШЕНИЕ:

               Член 1

               Комисията се упълномощава да започне преговори от името на Съюза за ново споразумение в областта на рибарството с Кралство Норвегия.

               Член 2

               Указанията за водене на преговорите се съдържат в приложението.

               Член 3

               Преговорите се водят в консултация с Работната група на Съвета по външна политика на рибарството.

               Член 4

               Адресат на настоящото решение е Комисията.

               Съставено в Брюксел на  година.

                     За Съвета

                     Председател

                     (1)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

                     (2)

                        Конвенция на Организацията на обединените нации по морско право (ОВ L 179, 23.6.1998 г., стр. 3).

    ---documentbreak---

               ЕВРОПЕЙСКА КОМИСИЯ
            Брюксел, 9.12.2020
            COM(2020) 787 final
            ПРИЛОЖЕНИЕ
            към
            Препоръка за
            РЕШЕНИЕ НА СЪВЕТАза разрешаване на започването на преговори за ново споразумение в областта на рибарството между Европейския съюз и Кралство Норвегия

               ПРИЛОЖЕНИЕ

               Указания за водене на преговори за ново споразумение в областта на рибарството с Кралство Норвегия

               1.Целта на преговорите е сключване на ново споразумение, с което се определят общите принципи и цели на отношенията в областта на рибарството между Съюза и Норвегия и се създава рамка за управлението на общите рибни запаси и за реципрочния достъп до водите и ресурсите.

               2.Споразумението следва да обхваща сътрудничеството при разработването на мерки за устойчива експлоатация и опазване на ресурсите, включително избягване на изхвърлянето на улов.

               По-специално Комисията следва да се стреми:

               ·да гарантира, че тези мерки са недискриминационни и следват научнообоснован подход, съобразно с целта за постигане на максимален устойчив улов за съответните запаси;

               ·да предвиди разпоредби относно сътрудничеството при контрола и правоприлагането, събирането на данни и научните консултации;

               ·да осигури постоянно отговорно рибарство, гарантиращо дългосрочното опазване и устойчивата експлоатация на морските биологични ресурси, в съответствие с приложимите принципи на международното право;

               ·да запази възможностите за риболов на Съюза и да избегне икономически смущения в риболовните дейности на страните;

               ·да запази съществуващите условия за реципрочен достъп и стабилните квоти, които могат да бъдат коригирани само със съгласието на страните;

               ·да включи в споразумението реда и условията за прехвърляне и размяна на квоти и за определяне на годишния или многогодишния общ допустим улов или ограничения на риболовното усилие въз основа на дългосрочни стратегии за управление;

               ·да включи реда и условията за издаване на разрешения за риболов и да предвиди разпоредби, които гарантират равно третиране и спазване на изискванията, включително съвместни дейности по контрол и инспекция.

               3.Със споразумението ще бъде създадена подходяща институционална рамка за сътрудничество при опазването и управлението на общите рибни запаси, позволяваща на съответните страни да прилагат последователен подход към управлението на общите запаси с оглед на други споразумения, евентуално сключени от ЕС.

               4.В двустранните преговори между Европейския съюз и Кралство Норвегия за условията за реципрочен достъп и стабилните квоти в риболова следва да се вземат предвид резултатите от преговорите по тристранното споразумение в областта на рибарството между Съюза, Обединеното кралство Великобритания и Северна Ирландия и Кралство Норвегия, чийто предмет са запасите, които се срещат във водите на Съюза, както и във водите под суверенитета и юрисдикцията на Обединеното кралство и Кралство Норвегия.

               5.Споразумението следва да бъде сключено своевременно, за да се гарантира, че до 2023 г. ще замени действащото споразумение. Поради това в него следва да се съдържа клауза за отмяна на действащото споразумение.


               ЕВРОПЕЙСКА КОМИСИЯ
            Брюксел, 20.3.2020
            COM(2020) 106 final
            Препоръка за
            РЕШЕНИЕ НА СЪВЕТА
            за изменение на Решението на Съвета от 7 юни 2016 г. за упълномощаване на Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на Асоциацията на страните от Югоизточна Азия (АСЕАН), по отношение на въпросите от изключителната компетентност на Съюза

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕПОРЪКАТА

               •Основания и цели на препоръката

                  На 7 декември 2015 г. Европейската комисия предложи Стратегия за въздухоплаването в Европа, в която са включени редица предложения за решения на Съвета за упълномощаване на Комисията да започне преговори между Европейския съюз и някои трети държави относно всеобхватни споразумения за въздушен транспорт. Едно от тези предложения (COM (2015) 609 final) се отнасяше до започването на преговори с Асоциацията на страните от Югоизточна Азия (АСЕАН).

                  На 7 юни 2016 г. Съветът реши да упълномощи Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на АСЕАН, по отношение на въпросите от изключителната компетентност на Съюза. Решението на Съвета е с валидност от четири години, т.е. срокът му изтича на 7 юни 2020 г.

                  Във връзка с решението на Съвета Комисията направи изявление, че времевото ограничение на упълномощаването е несъвместимо с Договорите, и по-специално с член 218, параграф 3 от ДФЕС.

                  На 24 юни 2016 г. Комисията информира правителството на всяка от 10-те държави — членки на АСЕАН, за упълномощаването от Съвета да започне преговори с държавите — членки на АСЕАН, и прикани АСЕАН да започне преговори.

                  Първият кръг от преговорите се проведе на 27—28 ноември 2016 г. в Брюксел. Осмият — засега последен — кръг от преговорите се проведе на 20—22 ноември 2018 г. в Залцбург. По време на осмия кръг от преговорите повечето части на проекта за споразумение бяха договорени, а двете страни се споразумяха да се проведат вътрешни консултации по няколко нерешени въпроса.

                  Вътрешните консултации от страна на АСЕАН все още продължават.

                  Целта на настоящата препоръка е да се прикани Съветът да измени решението си от 7 юни 2016 г., без да изменя указанията за водене на преговорите, приложени към решението на Съвета.

               •Съгласуваност с действащите разпоредби в тази област на политиката

                  Препоръката за изменение на Решението от юни 2016 г. за упълномощаване на Комисията да започне преговори с държавите — членки на АСЕАН, е в пълно съответствие с целите на външната политика на Съюза, посочени във всеобхватната стратегия за въздухоплаването, предложена през декември 2015 г. от Комисията с цел укрепване на конкурентоспособността на европейския сектор на въздухоплаването.

               •Съгласуваност с други политики на Съюза

                  Тази препоръка е в пълно съответствие с целите на политиката на Съюза в областта на въздухоплаването и също така насърчава други цели на политиката и свързаните политики, например в областта на трудовите права, околната среда и борбата с изменението на климата, с оглед на по-успешното постигане на тези цели от двете страни.

               2.ПРАВНО ОСНОВАНИЕ

               •Правно основание

               Член 218, параграф 3 от ДФЕС.

               •Избор на инструмент

                  Предлаган инструмент: Решение на Съвета по член 218, параграф 3 от ДФЕС.

                  Други средства не биха били подходящи поради следната причина:

                  Предвидената процедура за международни преговори в областта на транспорта е решение на Съвета по член 218, параграф 3 от ДФЕС за упълномощаване на Комисията да започне преговори.

               Препоръка за

               РЕШЕНИЕ НА СЪВЕТА

               за изменение на Решението на Съвета от 7 юни 2016 г. за упълномощаване на Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на Асоциацията на страните от Югоизточна Азия (АСЕАН), по отношение на въпросите от изключителната компетентност на Съюза

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 218, параграф 3 от него,

               като взе предвид препоръката на Комисията,

               като има предвид, че:

               Веднага след приемането на Решението на Съвета от 7 юни 2016 г. за упълномощаване на Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на Асоциацията на страните от Югоизточна Азия (АСЕАН), по отношение на въпросите от изключителната компетентност на Съюза, Комисията се свърза с всяка от държавите — членки на АСЕАН, с оглед на започването на преговори.

               От ноември 2016 г. насам бяха проведени осем кръга от преговори.

               При тези обстоятелства е малко вероятно преговорите да приключат успешно преди изтичането на упълномощаването, предоставено с решението на Съвета от 7 юни 2016 г., т.е. до 7 юни 2020 г.

               Поради това е необходимо да се измени посоченото решение, за да се даде възможност на Комисията да проведе преговорите в рамка, която води до успешно приключване в интерес на Съюза,

               ПРИЕ НАСТОЯЩОТО РЕШЕНИЕ:

               Член 1

               Решението на Съвета от 7 юни 2016 г. за упълномощаване на Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на Асоциацията на страните от Югоизточна Азия (АСЕАН), по отношение на въпросите от изключителната компетентност на Съюза се изменя, както следва:

               1.заглавието на решението се заменя със следното заглавие:

               „Решение на Съвета от 7 юни 2016 година за упълномощаване на Комисията да започне преговори за всеобхватно споразумение за въздушен транспорт между Европейския съюз и неговите държави членки и държавите — членки на Асоциацията на страните от Югоизточна Азия (АСЕАН)“;

               2.член 1 се заменя със следното:

               „Комисията се упълномощава да води преговори от името на Съюза за всеобхватно споразумение за въздушен транспорт с държавите — членки на Асоциацията на страните от Югоизточна Азия (АСЕАН).“;

               3.член 3а се заменя със следното:

                        „Настоящото решение е с неограничен срок на действие.“.

               Член 2

               Адресат на настоящото решение е Комисията.

               Съставено в Брюксел на […] година.

                     За Съвета

                     Председател